ປະທານ ປະເທດຈີນ ຢ້ຽມຢາມ ກຳປູເຈຍ
ທ່ານຫູ ຈິນເຖົາ ຢ້ຽມຢາມກຳປູເຈຍ ຢ່າງເປັນທາງການ ຂະນະທີ່ກອງປະຊຸມ ສຸດຍອດອາຊ່ຽນ ໄຂຂຶ້ນ.
ປະທານປະເທດຈີນ ທ່ານຫູ ຈິນເຖົາ ພວມຢູ່ໃນລະຫວ່າງການຢ້ຽມຢາມປະເທດກຳປູເຈຍ ຢ່າງເປັນທາງການ ເປັນເວລາ 4 ມື້ ຊຶ່ງບັງເອີນມີຂຶ້ນພ້ອມໆກັນກັບກອງປະຊຸມສຸດຍອດ ຂອງສະມາຄົມອາຊ່ຽນ ບ່ອນທີ່ຄາດກັນວ່າ ບັນດາຜູ້ເຂົ້າຮ່ວມ ຈະພາກັນສະແດງການຄັດ ຄ້ານຫຼາຍຂຶ້ນຕໍ່ການອ້າງກຳມະສິດເອົາດິນແດນຂອງຈີນຢູ່ໃນເຂດທະເລຈີນໃຕ້ ທ່ານຫູ ມີກຳນົດທີ່ຈະພົບປະກັບກະສັດສີຫະໂມນີຂອງກຳປູເຈຍແລະສົນທະນາຫາລືກັບ ນາຍົກລັດຖະມົນຕີຮຸນເຊນ ຂະນະທີ່ກອງປະຊຸມສຸດຍອດຂອງສະມາຄົມອາຊ່ຽນ ຍັງດຳ ເນີນຕໍ່ໄປໃນລະຫວ່າງວັນທ້າຍສັບປະດານີ້ ທີ່ນະຄອນຫຼວງພະນົມເປັນ ພວກນັກວິເຄາະກ່າວວ່າ ຍັງບໍ່ທັນເປັນທີ່ຈະແຈ້ງເທື່ອວ່າ ຈະມີການແກ້ໄຂແບບໃດຢູ່ໃນ ກອງປະຊຸມສຸດຍອດ ກ່ຽວກັບການອ້າງກຳມະສິດກວມກັນ ໃນເຂດທະເລຈີນໃຕ້ທີ່ອຸດົມ ສົມບູນ ໄປດ້ວຍພະລັງງານນັ້ນ ເມື່ອໄວໆມານີ້ ກຳປູເຈຍຊຶ່ງເປັນປະທານວຽນຂອງສະ ມາຄົມອາຊ່ຽນ ໄດ້ເອົາເລື່ອງນີ້ອອກ ຈາກຫົວຂໍ້ຢ່າງເປັນທາງການ ຂອງກອງປະຊຸມສຸດ ຍອດ ກ່ອນມີການປະກາດກ່ຽວກັບການຢ້ຽມຢາມຂອງປະທານປະເທດຈີນ ຈີນໄດ້ໃຊ້ອິດທິພົນຢ່າງໃຫຍ່ຫຼວງຂອງຕົນຕໍ່ກຳປູເຈຍໂດຍໄດ້ໃຫ້ການຊ່ອຍເຫຼືອແລະລົງ ທຶນຫຼາຍພັນລ້ານໂດລາຢູ່ໃນປະເທດເພື່ອນບ້ານນ້ອຍໆດັ່ງກ່າວໃນຮອບທົດສະວັດຜ່ານ ມາຮວມທັງການສ້າງເຂື່ອນໄຟຟ້າພະລັງນໍ້າແລະໂຮງໄຟຟ້າທີ່ໃຊ້ຖ່ານຫີນ ນອກນັ້ນປັກ ກິ່ງຍັງໄດ້ຕົກລົງທີ່ຈະຍົກເລີກໜີ້ສິນໃຫ້ກຳປູເຈຍແລະອະນຸມັດຖານະຍົກເວັ້ນພາສີໃຫ້ແກ່ ສິນຄ້າຫຼາຍຮ້ອຍລາຍການ ທັງຈີນແລະໄຕ້ຫວັນຕ່າງກໍອ້າງເອົາກຳມະສິດທັງໝົດ ຢູ່ໃນເຂດທະເລຈີນໃຕ້ໃນຂະນະທີ່ ຟີລິບປິນ ຫວຽດນາມ ມາເລເຊຍ ແລະບຣູນາຍຕ່າງກໍອ້າງກຳມະສິດກວມກັນບາງສ່ວນ ຢູ່ໃນເຂດທະເລຈີນທີ່ກວ້າງໃຫຍ່ໄພສານດັ່ງກ່າວ